Samdráttur í heildarúthlutun frá fiskveiðiárinu 2018 / 2019 nemur 797 þorskígildislestum . Úthlutunin byggir á þeim reglum sem fram koma í 4. gr. reglugerðar nr. 675 / 2019 , um úthlutun byggðakvóta til byggðarlaga á fiskveiðiárinu 2019 / 2020 , og talnaupplýsingum frá Fiskistofu um samdrátt í botnfiskafla , botnfiskaflamarki og vinnslu botnfisks annars vegar og samdrætti í rækju - og skelvinnslu hins vegar frá fiskveiðiárinu 2009 / 2010 til fiskveiðiársins 2018 / 2019 . Nokkar breytingar verða á heildarúthlutun milli ára og því magni sem einstök byggðarlög fá úthlutað . Á fiskveiðiárinu 2019 / 2020 er almennum byggðakvóta úthlutað til 45 byggðarlaga í 28 sveitarfélögum í samanburði við 24 sveitarfélög og 42 byggðarlög á fiskveiðiárinu 2018 / 2019 . Þeim byggðarlögum sem fá 300 þorskígildislesta hámarksúthlutun á fiskveiðiárinu 2019 / 2020 fækkar um fjögur í þrjú frá fiskveiðiárinu 2018 / 2019 og fjögur byggðarlög fá 15 þorskígildislesta lágmarksúthlutun . Fjögur byggðarlög fá úthlutun á grundvelli samdráttar í vinnslu á rækju , sem veidd er hér við land og nemur samanlögð úthlutun til þessara byggðarlaga 630 þorskígildislestum . Ekkert byggðarlag fær hins vegar úthlutun á grundvelli samdráttar í vinnslu á skel ( hörpudisk og / eða kúfskel ) , sem veidd er hér við land . Byggðarlög með færri en 400 íbúa fá 3.384 þorskígildislestum úthlutað sem er 20% aukning sem hlutfall af heildarúthlutun í samanburði við fiskveiðiárið 2018 / 2019 . Byggðarlög með fleiri en 400 íbúa fá 1.990 þorskígildislestum úthlutað sem er 22% samdráttur sem hlutfall af heildarúthlutun í samanburði við fiskveiðiárið 2018 / 2019 . Eftir landshlutum þá eru helstu breytingar frá úthlutun fiskveiðiársins 2018 / 2019 þær að samdráttur á Austurlandi er 16 þorskígildislestir , aukning á Norðurlandi eystra er 5 þorskígildislestir , samdráttur á Norðurlandi vestra 17 þorskígildislestir á Norðurlandi vestra , aukning á Suðurlandi er 26 þorskígildislestir , samdráttur á Suðurnesjum er 366 þorskígildislestir , samdráttur á Vestfjörðum er 99 þorskígildislestir og samdráttur á Vesturlandi er 330 þorskígildislestir .